高骈

高骈（821年－887年9月24号），字千里，中国唐朝挨末阶段个重要军阀，畀唐帝国封为渤海郡王。伊是南平郡王高崇文个孙子，祖宗是渤海郡人，迁到幽州。

 生平 
小辰光伊“好为文，喜言理道”，来勒乾符六年（879）畀帝国任命为淮南节度使。从此成为江淮地区顶顶大个统治者。个辰光黄巢来勒中原经常畀打败，军队蹲勒信州，高率领军队拿伊围困，黄巢想投降，弗过高弗允许，之后黄巢孤注一掷，竟然拿高打败，之后“巢势复振”[《资治通鉴》卷二五三]。

来勒之后个战争当中，高骈来勒交关会战当中畀黄巢打败，伊手下个人劝伊弗要出击，保存自家实力。[资治通鉴：朝廷倚公为安危，今贼数十万众乘胜长驱，若涉无人之境，不据险要之地以击之，使逾长淮，不可复制，中为中原大患”但高骈“畏怯不敢出兵，但命众将严备，自保而已。”

 野心搭失败 
广明元年（880），黄巢攻克唐帝国个首都长安。唐僖宗逃窜到四川。个辰光高骈个野心暴露，准备效仿老早个孙策，三分天下。[《旧唐书》卷一八二：大阅军师，欲兼并两浙，为孙策三分之计]。朝廷要伊出兵征讨黄巢，伊侪没反应。基本是公开反叛哉。伊欢喜鬼神，来勒扬州供奉交关道士和尚，让淮南个军事掌控逐渐架空。

887年，扬州发生兵变，高骈畀伊个手下囚禁，阿末来杀脱。伊个势力分崩离析，后来，淮南来勒交关年数内兵荒马乱，最后，出生庐州（现在个合肥)个杨行密掌握淮南地区个控制权。

 参考资料 
Category:唐朝诗人
Category:高姓